CELEX: 62008CN0498
Language: mt
Date: 2008-11-18 00:00:00
Title: Kawża C-498/08 P: Appell ippreżentat fit- 18 ta' Novembru 2008 minn Fornaci Laterizi Danesi SpA mid-Digriet tal-Qorti tal-Prim'Istanza (L-Ewwel Awla) tad- 9 ta' Settembru 2008 fil-Kawża T-224/08, Fornaci Laterizi Danesi SpA vs Il-Kummissjoni tal-Komunitajiet Ewropej

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/17
            
         Appell ippreżentat fit-18 ta' Novembru 2008 minn Fornaci Laterizi Danesi SpA mid-Digriet tal-Qorti tal-Prim'Istanza (L-Ewwel Awla) tad-9 ta' Settembru 2008 fil-Kawża T-224/08, Fornaci Laterizi Danesi SpA vs Il-Kummissjoni tal-Komunitajiet Ewropej
   (Kawża C-498/08 P)
   (2009/C 69/31)
   Lingwa tal-kawża: It-Taljan
   Partijiet
   
      Appellanti: Fornaci Laterizi Danesi SpA (rappreżentanti: M. Salvi, L. de Nora, M. Manganiello, P. Rivetta, avukati)
   
      Appellata: Il-Kummissjoni tal-Komunitajiet Ewropej
   Talbiet tal-appellanti
   Fornaci Laterizi Danesi SpA titlob lill-Qorti tal-Ġustizzja:
   
               —
            
            
               tannulla d-digriet tal-Qorti tal-Prim'Istanza tal-Komunità Ewropea (L-Ewwel Awla) tad-9 ta' Settembru 2008, mogħti fil-kawża T-224/08, innotifikat permezz ta' faks fit-12 ta' Settembru 2008 u, jekk ikun meħtieġ, tirrinvija l-kawża lill-Qorti tal-Prim'Istanza għad-deċiżjoni fil-mertu;
            
         
               —
            
            
               sussidjarjament, u għalhekk fil-każ li l-kawża ma tkunx irrinvijata lill-Qorti tal-Prim'Istanza, tilqa' t-talbiet magħmula mill-appellanti fil-kawża tal-ewwel grad.
            
         
               —
            
            
               fi kwalunkwe każ, tikkundanna lill-Kummissjoni tħallas lir-rikorrenti l-ispejjeż ta' din il-kawża.
            
         Aggravji u argumenti prinċipali
   Evalwazzjonijiet ġuridiċi żbaljati, motivazzjoni żbaljata, applikazzjoni żbaljata tal-liġi inkwistjoni, nuqqas ta' investigazzjoni (il-ħames paragrafu tal-Artikolu 230 KE, l-Artikolu 249 KE u l-Artikolu 254 KE, anki flimkien mal-Artikolu 6 tal-Konvenzjoni Ewropea għall-protezzjoni tad-drittijiet tal-bniedem u tal-libertajiet fundamentali).